钦定古今图书集成/明伦汇编/氏族典/第412卷 > 杜元颖
## 钦定古今图书集成/明伦汇编/氏族典/第412卷 > 杜元颖

按《唐书杜如晦传》：“如晦五世孙元颖，贞元末及进士
第，又擢宏词，以右补阙为翰林学士。敏文辞，宪宗特
所赏叹。穆宗以元颖多识朝章，尤被宠，拜中书舍人，
为学士承旨，以本官同中书门下平章事。甫再期，出
为剑南西川节度使。南诏袭成都，元颖将走，会救至
乃止。斥为循州司马，死于贬所。弟元绛，终太子宾客。”